WEB-ODISSEA	Dempús d’auer pregat damb vòts e supliques ath pòble des defuntats, cuelhí es bèsties, les esgorgè ath dessús deth horat, correc era sang nera e de seguit se congreguèren, gessent der Erebo, es amnes des defuntadi: hemnes joenes, gojats, ancians qu’en d’auti tempsi patiren fòrça maus, trendes pincèles damb er in angoishat per penes recentes, e fòrça barons qu’auien perit ena guèrra, heridi per bronzinades lances, e mostrauen sagnoses armadures: se botjauen toti damb plan grana cridadissa ar entorn deth horat, uns per un costat e es auti per aute; e, en veder-les, se senhoregèc de jo eth palle terror.